**projektas**

**reg. Nr. T-140**

**2.16.darbotvarkės klausimas**

**Pasvalio rajono savivaldybės taryba**

**Sprendimas**

DĖL **SAVIVALDYBĖS BŪSTO PARDAVIMO**

2019 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 48 straipsnio 1 ir 2 dalimis, Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 6 punktu, 24 straipsnio 2 dalies 5 punktu ir 25 straipsniu bei atsižvelgdama į Pasvalio rajono savivaldybės tarybos 2019 m. vasario 20 d. sprendimą Nr. T1-6 „Dėl Pasvalio rajono savivaldybės tarybos 2015 m. rugsėjo 29 d. sprendimo Nr. T1-129 ,,Dėl Pasvalio rajono savivaldybės parduodamų būstų ir pagalbinio ūkio pasatų sąrašo patvirtinimo“ pakeitimo“, Pasvalio rajono savivaldybės taryba nusprendžia:

1. Parduoti:

1.1. (*duomenys neskelbtini*) jos nuomojamą vieno kambario butą su priklausiniais, esantį (*duomenys neskelbtini*) (buto unikalus Nr. 6792-0002-2016:0002, bendras plotas – 20,32 kv. m, bendro naudojimo patalpų plotas – 3,53 kv. m, statybos metai – 1920, 1/5 kiemo statinių, unikalus Nr. 6792-0002-2038, 1/6 ūkio pastato, unikalus Nr. 6792-0002-2027), už 1907,69 eurus, iš jų 107,69 eurai už turto vertės nustatymą.

1.2. (*duomenys neskelbtini*) jos nuomojamą dviejų kambarių butą su priklausiniais, esantį (*duomenys neskelbtini*) (buto unikalus Nr. 6792-0000-9015:0003, bendras plotas – 39,07 kv. m, statybos metai – 1920, 1/4 ūkinio pastato, unikalus Nr. 6792-0000-9026, 1/4 kiemo statinių, unikalus Nr. 6792-0000-9037), už 3507,69 eurus, iš jų 107,69 eurai už turto vertės nustatymą.

1.3. (*duomenys neskelbtini*) jo nuomojamą vieno kambario butą su priklausiniais, esantį (*duomenys neskelbtini*) (buto unikalus Nr. 6794-8006-1015:0005, bendras plotas – 12,85 kv. m, bendro naudojimo patalpų plotas – 1,10 kv. m, statybos metai – 1948, 1/8 ūkinio pastato, unikalus Nr. 6794-8006-1026, 1/8 kiemo statinių, unikalus Nr. 6794-8006-1037), už 589,79 eurus, iš jų 119,79 eurų už turto vertės nustatymą.

2. Įgalioti Savivaldybės administracijos direktorių Povilą Balčiūną pasirašyti 1 punkte nurodyto turto pirkimo–pardavimo sutartis.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

N. Grincevičienė

2019-06-11 tel. (8 451) 54 114

Suderinta DVS Nr. RTS-153

Pasvalio rajono savivaldybės tarybai

**AIŠKINAMASIS RAŠTAS**

DĖL **SAVIVALDYBĖS BŪSTO PARDAVIMO**

2019-06-11

Pasvalys

**1. Problemos esmė.** Šiuo sprendimu siekiama patenkinti Savivaldybės būsto nuomininkų prašymus leisti išsipirkti nuomojamas, Savivaldybei nuosavybės teise priklausančias, gyvenamąsias patalpas.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Šiuo metu Savivaldybės būsto pardavimą reglamentuoja Paramos būstui įsigyti ar išsinuomoti įstatymas (toliau – Įstatymas). Remiantis Įstatymo 24 straipsnio 2 dalies 5 punkto nuostata, už rinkos kainą, apskaičiuotą pagal Turto ir verslo vertinimo pagrindų įstatymą, gali būti parduodami būstai, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas.

Siūlomą leisti parduoti Savivaldybės gyvenamųjų patalpų rinkos vertę nustatė apklausos būdu parinktas nepriklausomas turto vertintojas UAB korporacija ,,Matininkai“. Remiantis Įstatymo 25 straipsnio 2 punktu, Savivaldybės išlaidos, susijusios su parduodamo Savivaldybės būsto ir pagalbinio ūkio paskirties pastatų vertės nustatymu, įskaitomos į būsto ir pagalbinio ūkio paskirties pastatų pardavimo kainą. Nuomininkas su parduodamo būsto ir turto vertės nustatymo kainomis supažindintas ir sutinka su jomis. Gautos lėšos už parduotą Savivaldybės būstą bus panaudotos socialinio būsto fondo plėtrai.

**3. Skaičiavimai, išlaidų sąmatos, finansavimo šaltiniai**.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

vyriausioji specialistė Nijolė Grincevičienė